Carl Medjani

Carl Medjani (født 15. mai 1985 i Lyon) er en franskfødt algerisk fotballspiller som spiller for den tyrkiske klubben Sivasspor.

Medjani startet sin karriere i Saint-Étienne før han ble hentet til Liverpool av manager Gérard Houllier 8. august 2003. Klubben vant konkurransen om signaturen hans foran klubber som Manchester United, Arsenal, Bayern München og Valencia. Han fikk tildelt trøyenummer 35 i Anfield-klubben.

Han klarte ikke å etablere seg på laget, og ble sendt på lån til FC Lorient i hele sesongen 2004/2005 av den nye Liverpool manageren Rafael Benítez. Selv om han imponerte i U-20 turneringen i Toulon sommeren 2005, ble han sendt på et nytt sesonglangt lån, denne gang til FC Metz.

Sommeren 2006 var han kaptein på det franske U-21 laget som spilte i Toulon turneringen. Senere på sommeren skrev han under fast kontrakt med Lorient, men han ble utlånt til Ajaccio på begynnelsen av sesongen 2007/2008 før han deretter skrev under på en fast kontrakt.

Se også 
 Statistikk om Liverpool FC.

Eksterne lenker 
 
  Profil på Fifa World Cup 2010
  Profil på Liverpools offisielle hjemmeside
  Profil på LFChistory.net

Franske fotballspillere
Algeriske fotballspillere
Spillere i Fotball-VM 2010
Spillere i Fotball-VM 2014
Fotballspillere for AS Saint-Étienne
Fotballspillere for Liverpool FC
Fotballspillere for FC Lorient
Fotballspillere for FC Metz
Fotballspillere for AC Ajaccio
Fotballspillere for Levante UD
Personer fra Lyon
Fødsler i 1985